b'\n_START_ARTICLE_\nIrans riksv\xc3\xa5pen\n_START_PARAGRAPH_\nThe Irans riksv\xc3\xa5pen ble i sin n\xc3\xa5v\xc3\xa6rende utforming offisielt antatt 9. mai 1980, ved ayatollah Ruhollah Khomeinis godkjennelse._NEWLINE_Riksv\xc3\xa5penet framstiller navnet Allah i stilisert form med persiske bokstaver og kan ogs\xc3\xa5 leses som trosbekjennelsen "La ilaha ill Allah" (Det er ingen annen Gud enn Allah)._NEWLINE_Emblemet best\xc3\xa5r av fire halvm\xc3\xa5ner og ett sverd. De fem delene symboliserer ogs\xc3\xa5 sjiaenes fem religionsprinsipper. Over sverdet ligger et shadda-tegn. I det arabiske alfabetet betegner det vanligvis en lang konsonant. Her er betydningen en dobbelt styrke til sverdet. Emblemets form er valgt \xc3\xa5 ligne en tulipan, til minne om alle som har falt for Iran. I iransk tradisjon heter det at en r\xc3\xb8d tulipan vil vokse p\xc3\xa5 graven til en ung soldat som d\xc3\xb8r for fedrelandet. I nyere tid er tulipanen brukt som symbol for martyriet._NEWLINE_Utformingen av emblemet kan ha v\xc3\xa6rt inspirert av sikh-symbolet khanda._NEWLINE_Emblemet er tatt med i Unicode med koden U+262B (\xe2\x98\xab) under navnet "persisk symbol". Det er uklart hvorfor det ble tatt med i Unicode 1.0, siden det teknisk sett er en logo og ikke et tegn. Det blir ikke brukt i persiske tekster som et eget tegn, og blir ikke betegnet som "persisk symbol" utenom i Unicode-standarden.\n_START_SECTION_\nHistorisk utvikling\n_START_PARAGRAPH_\nF\xc3\xb8r den Iranske revolusjonen i 1979 hadde et emblem med l\xc3\xb8ve og sol v\xc3\xa6rt det dominerende nasjonale symbolet siden Safavidene antok det som dynastisk symbol. L\xc3\xb8vens sverd ble lagt til i det 19. \xc3\xa5rhundre.'